jkorsvik/nowiki_second_scrape_merged huggingface dataset:
Lensbygda Sportsklubb

Lensbygda Sportsklubb er et idrettslag fra Lensbygda i Østre Toten kommune i Innlandet fylke, som blant annet driver med fotball, håndball og skiidrett.


== Historie ==
Lensbygda Sportsklubb ble stiftet i 1945 av noen unggutter som tok ansvar for å få ting i gang. 22. november dette året ble det holdt et forberedende møte på Vilberg skole. Interessen for å etablere en sportsklubb i Lensbygda var stor. Rett etter at krigen kom til Norge blomstret sportsinteressen i Oppland, og særlig i Lensbygda. Problemet for de sportsinteresserte lensbygdingene var at for å utøve en sport, så måtte de sykle eller gå fire kilometer til Lena, som var nærmeste idrettslag. Det neste møtet fant sted 25. november samme år. En av sakene på dagsordenen var å finne et navn til klubben. Det kom flere forslag, og noen av dem var; Lensbygda ski og ballklubb, Lensbygda Idrettslag og Lensbygda Sportsklubb. Et av de andre punktene på planen var om det var lurt å søke samarbeid med Skreien IF økonomisk sett, siden de allerede var i god gang med skibakke og tomt til klubbhytte. Den 10. desember fant den første generalforsamlingen i klubben sted på Vilberg skole, og det tegnet seg 50 medlemmer.
Lensbygda Sportsklubb er mest kjent for skihopperen Roger Ruud og langrennsløpere hvor bl.a. stafettlaget har sølv fra norgesmesterskap i 1989 (Åge Skinstad, Jo Helgestad og Svein Smedshammer) og 1992 (Geir Skari, Tor Arne Haugen og Svein Smedshammer).


== Eksterne lenker ==
Nettside
UC Sampdoria

Unione Calcio Sampdoria, som oftest bare kalt Sampdoria er en italiensk fotballklubb med opphav i byen Genova. Klubben ble grunnlagt i 1946 etter en fusjon mellom klubbene Sampierdarenese og Andrea Doria. Sampdoria hadde sin storhetstid på slutten av 80-tallet og begynnelsen av 90-tallet.
I 2006–2007 endte Sampdoria på 9.-plass i Serie A. Sesongen ble noe preget av at Francesco Flachi ble tatt først for illegal gamblinginformasjon og senere for kokainbruk. Flachis utestengelser åpnet imidlertid for Fabio Quagliarella, som spilte meget godt, og scoret noen av sesongens mest spektakulære mål i tillegg til å debutere for Italia. Foran 2007–2008-sesongen gikk han imidlertid til Udinese.
I 2007–2008-sesongen kvalifiserte Sampdoria seg til kvalifisering i UEFA-cupen etter seier i sommerens Intertoto-cup.
Sesongen 2008-2009 ble det en 13.-plass i tillegg til at de tapte cupfinalen mot Lazio.
Sesongen 2009-2010 ble en stor opptur for Dorias trofaste tilhengere da en meget variende sesong ble kronet med 4.-plass i Serie A og tilhørende Mesterligakvalifisering. Bærebjelkene denne sesongen var keeper Marco Storari (innleid fra Milan da førstekeeper Castellazzi ble skadet) midtbaneanker og kaptein Angelo Palombo samt spissduoen Antonio Cassano og Giampaolo Pazzini. Som bekreftelse på den store bragden Blucerchiati gjennomførte denne sesongen ble deres sportsdirektør Marotta samt hovedtrener Del Neri umiddelbart hentet av et hardsatsende og tilsynelatende ressursterkt Juventus.


== Meritter ==
Vinner av Serie A

1990–1991Vinner av Coppa Italia

1984–1985
1987–1988
1988–1989
1993–1994Vinner av Cupvinnercupen

1989–1990


== Spillerstall ==
Oppdatert 8. oktober 2022.


=== Utlånte spillere ===


== Kjente spillere ==
Se også Kategori:Sampdoria-spillere Enrico Chiesa
 Trevor Francis
 Ruud Gullit
 Jürgen Klinsmann
 Marcello Lippi
 Attilio Lombardo
 Roberto Mancini
 Siniša Mihajlović
 Vincenzo Montella
 Ariel Ortega
 Gianluca Pagliuca
 David Platt
 Clarence Seedorf
 Giuseppe Signori
 Graeme Souness
 Juan Sebastián Verón
 Gianluca Vialli
 Christian Vieri
 Walter Zenga


== Referanser ==


== Eksterne lenker ==
(en) Offisielt nettsted 
(en) U.C. Sampdoria – kategori av bilder, video eller lyd på Commons
Football Federation Australia

Football Federation Australia (FFA) er styringsorganet for fotball i Australia. Forbundet ble grunnlagt i 1961.


== Eksterne lenker ==
(en) Offisielt nettsted
FFA

FFA kan vise til:


== Organisasjoner og selskaper ==
Forskningsinstituttenes fellesarena
Football Federation Australia
Armenias fotballforbund
Flygtekniska försöksanstalten
Flug- und Fahrzeugwerke Altenrhein
Feldflieger Abteilung


== Teknikk og vitenskap ==
ICAO-flyselskapskode for Avialesookhrana
IATA-flyplasskode for First Flight Airport
Free for all (spillterminologi)
Lauritz Haaland

Lars Lauritz Larsen Haaland (født 1855, død 1938) var en norsk maler. Han var utdannet som skipsbygger i Bergen, men fikk etter hvert mer sans for billedskapende arbeid. Han fikk undervisning på Knud Bergsliens malerskole og på Statens håndverks- og kunstindustriskole. Han dro og på ulike studiereiser i Europa. 
Hans skuter er så korrekt og nitid tegnet at de har funnet veien til våre sjøfartsmuseer som eksempler på forskjellige skipstyper. Han har gjennom sine malerier skildret de forskjellige fiskeriene, fartøytyper, bebyggelse, natur og livet blant kystbefolkningen rundt århundreskiftet.  

Haaland var representert ved mange utstillinger, bl.a. Høstutstillingen 1884–1891, Chicago-utstillingen i 1887 og Fiskeriutstillingen i London 1893, der han fikk sølvmedalje. Haaland er i dag representert i flere billedgalleri og sjøfartsmuseer i Norge. Foruten til Tyskland solgte han også til England, Frankrike og Amerika. Et utsnitt fra hans maleri av skipet «Gjøa», «Gjøa i Nordvestpassasjen 1906», ble i 1972 brukt på et frimerke i serien Polarskuter.
		
		
		


== Referanser ==


== Eksterne lenker ==
(en) Lauritz Haaland – kategori av bilder, video eller lyd på Commons
Waima

Waima er et forsted i Auckland i New Zealand.
Lokalt bli Waima styrt av myndighetene i Waitakere City Council.
Ifølge folketellingen i 2001 er befolkningen i Waima på 2316.
Johan Ögrim

Sven Johan Ögrim (født 18. april 1853, død 12. mars 1938) var en svensk frelsesarmeoffiser, seinere kommandør, som i flere perioder også var i ledelsen for Frelsesarmeen i Norge.
Johan Ögrim var lærer inntil han gikk med i Frelsesarmeen som offiser i 1888.
Blant hans beordringer var:

Sjefssekretær i Frelsesarmeen i Norge fra august 1895 til mai 1896
Sjef for Frelsesarmeen i Danmark fra 1896 til november 1898
Sjef for Frelsesarmeen i Nord-England fra 1898 til 1901
Sjef for Frelsesarmeen i Sør-London og Sør-England fra 1901 til august 1903
Sjef for Frelsesarmeen i Finland fra 1903 til februar 1906
Sjef for Frelsesarmeen i Norge fra 1906 til  april 1912
Sjef for Frelsesarmeen i Sverige fra 1912 til mai 1919
Sjef for Frelsesarmeen i Tyskland fra 1919 til 1925.Hans største innsats i Frelsesarmeen var organiseringen av det veldige nødsarbeidet i Tyskland etter første verdenskrig. For den fikk han fortjenestemedaljen til Røde kors.
I Sverige er han også kjent for å ha skrevet sanger som fortsatt står i Frelsesarmeens sangbok.
Johan Ögrim er far til seinere kommandør og sjef i Frelsesarmeen i Norge, Tobias Immanuel Øgrim. En annen av sønnene hans, Frithjof, var også frelsesoffiser, og tjenestegjorde i Sverige hele livet, der han oppnådde rang som oberst. 


== Sanger ==
Utenfor ditt hjerte står en du ikke kjenner – FAS  147 1886
Han har ei gull og jordisk prakt – FAS 420 1886
Kom la oss synge Jesus vår sang – FAS 479 1885
Å, hva fryd. Han lever, Vår Immanuel – FAS 708 1887


== Referanser ==


== Eksterne lenker ==
Artikkel i Västervikstidningen (på svensk) om et skuespill om Johan Ögrim
Ibero-Amerikanisches Institut

Ibero-Amerikanisches Institut er et tverrfaglig forskningsinstitutt for Latin-Amerika-studier i Berlin. Instituttet finnes i Kulturforum ved Potsdamer Platz. Det ble grunnlagt i 1930 og er det største institutt for Latin-Amerika-studier utenfor Latin-Amerika. Instituttet har det største spesialbibliotek for det latinamerikanske kulturområde i Europa; biblioteket er også det tredje største bibliotek for dette fagområdet i verden. På grunn av sine store ressurser og sentrale plassering i Berlin, spiller instituttet en stor rolle for den kulturelle og akademiske kontakt med Latin-Amerika i Europa og verden.
Instituttet bestod opprinnelig av et privatbibliotek som den argentinske akademikeren Ernesto Quesada hadde skjenket den prøyssiske stat, av en boksamling Hermann Hagen hadde samlet i Mexico samt av biblioteket tilhørende det tidligere Ibero-Amerikanisches Forschungsinstitut ved Bonn-universitetet, som ble oppløst samme år.
Siden 1962 er instituttet underlagt Stiftung Preußischer Kulturbesitz, og siden 1977 ligger det ved det såkalte Kulturforum Berlin, ved siden av det prøyssiske statsbiblioteket i Berlin.


== Eksterne lenker ==
http://www.iai.spk-berlin.de/
Walter Alfredo Novellino

Walter Alfredo Novellino (født 4. juni 1953 i Montemarano i Italia) er manager i Serie A for Torino FC. Han kom dit fra U.C. Sampdoria. Novellino var selv spiller før han startet trenerkarrieren. Først ledet han Gualdo til opprykk fra Serie C2 til Serie C1. Deretter var han manager i Serie B med Ravenna, etter dette ledet han Venezia til opprykk og spill i Serie A, for første gang i klubbens historie. Novellino startet som trener i Sampdoria i 2003 og ledet laget til femteplass i Serie A i sesongen 2004/2005.
Novellino er også kjent under kallenavnet «Monzon».


== Referanser ==


== Eksterne lenker ==
(en) Walter Novellino – kategori av bilder, video eller lyd på Commons 
(en) Walter Alfredo Novellino – Transfermarkt 
(en) Walter Alfredo Novellino – Transfermarkt (manager) 
(en) Walter Alfredo Novellino – national-football-teams.com 
(en) Walter Alfredo Novellino – WorldFootball.net 
(en) Walter Alfredo Novellino – EU-Football.info
Oslo byfogdembete

Oslo byfogdembete var en førsteinstansdomstol i Oslo som blei slått sammen med Oslo tingrett 26. april 2021. Domstolen hadde lokaler i Oslo tinghus.
Oslo byfogdembete hadde i hovedsak følgende saksområder: Midlertidig forføyning og arrest, konkurs, gjeldsordning, felleseie- og dødsboskifter og tvangssaker. Domstolen utførte også notarialforretninger.


== Historikk ==
Oslo byfogdembete var en spesialdomstol, den siste av sitt slag i landet. Domstolen var et nasjonalt kompetansesenter for andre domstoler på sine saksfelt.
Med sine om lag 60 ansatte var den lenge landets tredje største domstol i første instans.
Fra 1. januar 2006 blei Namsmannen i Oslo overført fra Oslo byfogdembete til politi- og lensmannsetaten. Navnet blei endra til Namsfogden i Oslo.
19. mai 2006 blei oppgavene knytta til tinglysning av fast eiendom overført fra Oslo skifterett og byskriverembete til Statens kartverk.
Oslo byfogdembete blei slått sammen med Oslo skifterett og byskriverembete i 2006, og så igjen med Oslo tingrett i 2021. Ved nedleggelsen hadde Byfogden eksistert i over 700 år.
Inga Merethe Vik var Oslo byfogdembetes siste sorenskriver.
Wang Jian (maler)

Wang Jian (forenklet kinesisk: 王鉴; tradisjonell kinesisk: 王鑒; pinyin: Wáng Jiàn; Wade-Giles: Wang Jian, født 1598 i Taicang i provinsen Jiangsu i Kina, død 1677) var en ledende kinesisk landskapsmaler i Qing-dynastiets tidligste år. Han var en av en gruppe malere som fikk under tilnavnet «De fire Wang», som igjen inngår i gruppen «de seks klassiske mesterne». En hengende rull fra hans hånd skal være et av gruppens mest kjente verk; Hvite skyer over Xiao og Xiang (tusj og farger på papir).
Wang Jian kom fra en bakgrunn av fremstående embedsmenn, og han ble selv utnevnt til stilling som prefekt for Lianzhou. Hans oldefar Wang Shizhen (1526–1590) var en kjent samler av kinesisk kalligrafi og malerkunst, og Wang lærte meget ved å kopiere de gamle mesterverker han fant i samlingen. Han var særlig opptatt av de malere som gikk under tilnavnet «de fire mestre under Yuan-dynastiet», og lærte seg også å mestre elegante landskapsmalerier i «blå-og-grønn-stilen». 
Han utviklet et broderlig vennskap med Wáng Shímǐn, og sammen var de hovedeksponentene for «Luoyang-skolen» innen malerkunsten.


== Referanser ==
Oslo skifterett og byskriverembete

Oslo skifterett og byskriverembete var en spesialdomstol i Oslo som fordelte verdier i forbindelse med dødsfall, skilsmisse og konkurs og førte grunnboken for Oslo kommune. Den var Norges fjerde største domstol.
Domstolen var inndelt i Tinglysingsavdelingen, Skifteavdelingen og Saksavdelingen og hadde 52 ansatte (2005), hvorav fem dommere, tre dommerfullmektiger og 44 saksbehandlere. Oslo skifterett og byskriverembete disponerte tre rettssaler i Oslo tinghus.
1. juli 2006 ble domstolen slått sammen med Oslo byfogdembete til ett felles embete med navnet Oslo byfogdembete. Det sammenslåtte embetet hadde lokaler i Oslo tinghus. Oslo byfogdembete ble slått sammen med Oslo tingrett i 2021.
Wang Yuanqi

Wang Yuanqi (kinesisk: 王原祁; pinyin: Wáng Yuánqí, Wade-Giles: Wang Yüan-ch'i, født 1642 i Taicang i provinsen Jiangsu i Kina, død 1715) var en ledende maler under det tidlige Qing-dynasti (1644–1911). 
Han omtales som én av «de fire Wang», og han og de tre andre regnes til en gruppe malere som går under tilnavnet «de seks klassiske mesterne» og som alle fokuserte på revitaliseringen av den tradisjonelle malerstil slik som den var utviklet under det sene Ming-dynasti av Dong Qichang (1555–1636) i hans teori om de nordlige og sørlige malerskoler.
Wang Yuanqi var barnebarn til den eldste av de fire Wangene, Wáng Shímǐn. 


== Referanser ==
Terje Krokstad

Terje Krokstad (født 1. oktober 1956 i Krokstadøra) er en tidligere skiskytter fra Snillfjord, Trøndelag.
Hans beste internasjonale resultat er en bronsemedalje på 20 km under VM i skiskyting 1982 i Minsk, Sovjetunionen. Krokstad deltok under vinter-OL for Norge i 1980 i Lake Placid med 17.-plass på 10 kilometer sprint, og i 1984 i Sarajevo med 18.-plass i samme øvelse.


== Verdenscupseire ==


== Eksterne lenker ==
(de) Terje Krokstad – Munzinger Sportsarchiv 
(en) Terje Krokstad – Olympedia 
(en) Terje Krokstad – Sports-Reference (OL-resultater – arkivert)
Drekkedagsnatta

Drekkedagsnatta er navnet på en fest som avholdes i Kongsberg 22. desember hvert år. Festen stammer fra tida med gruvedrift på Sølvverket. 
Tradisjonen har røtter fra 1600-tallet da gruvearbeiderne gikk ned fra de nærliggende gruvene til selve byen i et fakkeltog, for å hente sine lønninger og forberede seg til jul.
I moderne tid fortsetter tradisjonen som en hyllest til Kongsbergs hardtarbeidende forfedre. 
Beboere og besøkende marsjerer fra landsbyen til åsene, med lommelykt i hånden, for å hedre gruvearbeidere som pleide å tilbringe sine lange vinterdager der, og de feires med en stor fest i skogen ved Perseløkka, som ligger langs den gamle veien mellom Funkelia og Kronene i Håvet.
Festen feires med bål, gitarspilling, trekkspill, uformell dans og drikking.
Drekkedagsnatta 2007 endte i tragedie da en 18-åring endte i koma etter å ha blitt slått ned.


== Se også ==
Bitte lille julaften


== Referanser ==


== Eksterne lenker ==
Rolig Drekkedagsnatt på NRK (2005)
Karl H. Borch

Karl Henrik Borch (født 13. mars 1919, død 5. desember 1986) var professor ved Norges Handelshøyskole mellom 1963 og 1986. Han blir regnet som en av grunnleggerne av forskningsfeltet om modellering av økonomiske beslutninger under usikkerhet.


== Referanser ==


== Litteratur ==
Agnar Sandmo (2018). «Karl Henrik Borch: veileder, forbilde, forsker». Samfunnsøkonomen (4): 51-59. 


== Eksterne lenker ==
"The life and career of Karl H. Borch" av Knut K. Aase
"Karl Borch: A driving force behind the expansion of research at NHH"
Lena (tettsted)

Lena er et tettsted og administrasjonssenteret i Østre Toten kommune i Innlandet. Lena tettsted har 1 264 innbyggere per 1. januar 2022. Navnet kommer av Lenaelva og ble først innført av NSB som navn på jernbanestasjonen i tettstedet i 1902.


== Stedet ==
På Lena ligger Lena videregående skole og Valle videregående skole), Lena ungdomsskole og Toten folkehøgskole. Omtrent en km øst for Lena sentrum ligger barneskolen Hoffsvangen skole, og ca. en km vest for sentrum ligger Seierstad skole.
Lena er handelssentrum for Østre Toten og deler av Vestre Toten. Enkelte forretninger som driver innen landbruksmarkedet, har sitt naturlige nedslagsfelt langt utenfor kommunen.
Lena var stasjon på Skreiabanen fra 1902 til nedleggelsen av banen i 1987. Før Skreiabanen åpna, hadde tettstedet Lillo ved Hoff kirke enkelte sentrumsfunksjoner. Nesten alle disse funksjonene er nå overtatt av Lena.


== Referanser ==


== Eksterne lenker ==
«Lena» på lokalhistoriewiki
Bilde fra sentrum anno 1925
Lenaelva

Lena er en elv som renner fra Totenåsen til Mjøsa i Østre Toten kommune. Den renner gjennom tettstedene Kolbu, Lena og Skreia hvor det tidligere dukket opp en del industri i forbindelse med elva.


== Fiske i Lenaelva ==
I Lenaelva er fiske etter ørret og harr utbredt. Harren klarer ikke å svømme opp fossen ved Landheim, slik at fra Landheim og oppover er elva en ren ørretelv. Isfiske etter harr forekommer om vinteren og våren, mens fiske etter ørret skjer først når vårflommen har lagt seg. På 1900-tallet var elva kjent for sitt rike ørretfiske, men på 90-tallet gjorde forurensning og overfiske at fiskebestanden ble sterkt redusert. I 2008 er fiskebestanden god og oppgangen av mjøsørret har kommet på et anstendig nivå.


== Fotnoter ==


== Referanser ==


== Eksterne lenker ==
www.lenaelva.no Lenaelvens fiskerforening
Lena (elv i Russland)

Lena (russisk: Лена) er en stor elv i Sibir i Russland. Den er den tiende lengste i verden og den niende største når det gjelder vannføring. Lenas totale lengde er 4 294 kilometer og den har et nedbørfelt på 2 490 000 km². Elven er seilbar og den viktigste transportveien i republikken Sakha. Middelvannføringen ved Kusur, 211 kilometer før munningen, er 16 760 m³/s.Lena har sine kilder i Bajkalfjellene 20 kilometer vest for Bajkalsjøen. Den renner ned fra fjellene i nordøstlig retning og ut på det sibirske platået ved Jakutsk i republikken Sakha. Her er Lena en stor flod med bredde på opptil 10 kilometer. Lenger nord tvinger Verkhojanskfjellene elven mot vest og her danner elven skillet mellom det skogkledde sentralsibirske høglandet og fjellområdene i østsibir. Utløpet er i Laptevhavet som er en del av Nordishavet hvor Lena danner et stort elvedelta med et rikt dyreliv.
Sideelven Viljuj er utbygd med vannkraftverk.


== Referanser ==
Novara (provins)

Provinsen Novara (it. Provincia di Novara) er en provins i regionen Piemonte i det nordlige Italia. Novara er provinsens hovedstad.
Det var 343 040 innbyggere ved folketellingen i 2001.


== Geografi ==
Provinsen Novara grenser:

i nord mot provinsen Verbano Cusio Ossola,
i øst og syd mot Lombardia (provinsene Varese, Milano og Pavia) og
i vest mot provinsen Vercelli.


== Kommuner ==


== Eksterne lenker ==
Offisielt nettsted 
(en) Province of Novara – kategori av bilder, video eller lyd på Commons 
(en) Province of Novara – galleri av bilder, video eller lyd på Commons
Claire av Belgia

Claire av Belgia (født 18. januar 1974 i Bath, England) er en belgisk prinsesse gjennom ekteskap med prins Laurent av Belgia.
Hun ble født som Claire Louise Coombs og er datter av den britiske forretningsmannen Nicholas Coombs og hans belgiske kone, Nicole Mertens. Familien bodde i Belgia fra Claire var tre år gammel.Den 12. april 2003 giftet hun seg med prins Laurent av Belgia, kong Albert IIs andre sønn, og ble dermed belgisk prinsesse.
Prins Laurent og prinsesse Claire har tre barn:

Hennes Kongelige Høyhet prinsesse Louise av Belgia (født 2004)
Hans Kongelige Høyhet prins Nicolas av Belgia (født 2005)
Hans Kongelige Høyhet prins Aymeric av Belgia (født 2005)Prinsesse Claire ble i 2003 hedret med storkors av Den Kongelige Norske Fortjenstorden.


== Referanser ==
Louise av Belgia

Louise av Belgia (født Louise Sophie Mary; 6. februar 2004) er en belgisk prinsesse, og datter av prins Laurent og prinsesse Claire. Hun er nummer 12 i arverekken til den belgiske tronen. Hun har to brødre; tvillingene Nicolas og Aymeric.


== Referanser ==
Nicolas av Belgia

Nicolas av Belgia (født Nicolas Casimir Marie; 13. desember 2005 i Brussel, Belgia) er en belgisk prins. Han er sønn av prins Laurent og prinsesse Claire av Belgia, og barnebarn av kong Albert II. 
Prins Nicolas har en tvillingbror, prins Aymeric, og en eldre søster, prinsesse Louise.
Prins Nicolas er nummer 13 i arverekken til den belgiske tronen.


== Referanser ==
A Kind of Magic (sang)

«A Kind of Magic» er en sang av det britiske rockebandet Queen, skrevet av Roger Taylor som ble sluppet 17. mars 1986. Nummeret ble skrevet for filmen Highlander, som Queen satte musikk til. Uttrykket «a kind of magic» brukes av Christopher Lambert i filmen, og det etterlot et så sterkt inntrykk hos Taylor at han ble inspirert til å skrive en sang rundt dette. I teksten er det også flere andre referanser til filmen, som uttrykkene «one prize, one goal» og «no mortal man».Opprinnelig gjorde Queen et opptak av sangen med en rockmix som skulle brukes i filmens sluttsekvens. Senere mikset Freddie Mercury om sangen, så den ble mer pop-aktig enn i filmen, for albumet A Kind of Magic.Sangen nådde Topp 10 i Storbritannia i 1986 og var en populær sang på bandets turne samme året (som var bandets siste med alle fire medlemmene).


== Annet ==
Gitaristen Brian May brukte ikke sin berømte «Red Special»-gitar i videoen, men en kopi av den fra 1984.
Dette var Queens første tittelspor (et nummer som har samme navn som albumet).
«A Dozen Red Roses for My Darling» var singlens b-side.


== Listeplasseringer ==


== Referanser ==
Body Language

Body Language har flere betydninger:

Body Language (Jonathan Cain), et album av Jonathan Cain
Body Language (Kylie Minogue), et album av Kylie Minogue
«Body Language (sang)», en sang av Queen
Body Language (1992), en TV-film fra 1992 med Heather Locklear i hovedrollen.
Body Language (1995), en TV-film fra 1995 med Tom Berenger i hovedrollen.
Aymeric av Belgia

Aymeric av Belgia (Aymeric Auguste Marie, født 13. desember 2005 i Brussel, Belgia) er en belgisk prins. Han er sønn av prins Laurent og prinsesse Claire av Belgia, og barnebarn av kong Albert II.
Prins Aymeric har en ett minutt eldre tvillingbror, prins Nicolas, og en eldre søster, prinsesse Louise.
Prins Aymeric er nummer 14 i arverekken til den belgiske tronen.


== Referanser ==
Verbano Cusio Ossola (provins)

Provinsen Verbano Cusio Ossola (it. Provincia del Verbano Cusio Ossola) er en provins i regionen Piemonte i det nordlige Italia. Verbania er provinsens hovedstad.
Det var 159 040 innbyggere ved folketellingen i 2001.


== Geografi ==

Provinsen Verbano Cusio Ossola grenser:

i vest, nord og øst mot Sveits (kantonene Ticino og Wallis),
i øst mot Lombardia (provinsen Varese) og
i syd mot provinsene Novara og Vercelli.Provinsens tre navn refererer til de tre landskapene som utgjør provinsen:

Vestkysten til Maggioresjøen hører til provinsen. Denne innsjøen omtales også som Verbano. Her bor de fleste av provinsens innbyggere.
Lengst syd i provinsen ligger Lago d'Orta, som også heter Cusio. Stronadalen hører også til dette landskapet og til provinsen.
Ossola står for Val d'Ossola. Denne alpedalen utgjør med sine sidedaler mer enn to tredjedeler av provinsens areal.


== Eksterne lenker ==
Offisielt nettsted 
(en) Province of Verbano-Cusio-Ossola – kategori av bilder, video eller lyd på Commons 
(en) Province of Verbano-Cusio-Ossola – galleri av bilder, video eller lyd på Commons
Vercelli (provins)

Provinsen Vercelli (it. Provincia di Vercelli) er en provins i regionen Piemonte i det nordlige Italia. Vercelli er provinsens hovedstad.
Det var 176 829 innbyggere ved folketellingen i 2001.


== Geografi ==

Provinsen Vercelli grenser:

i nord mot Sveits (kantonen Wallis) og provinsen Verbano Cusio Ossola,
i øst mot provinsen Novara og Lombardia (provinsen Pavia),
i syd mot provinsene Alessandria og
i vest mot provinsene Torino og Biella og mot Valle d'Aosta


== Eksterne lenker ==
Offisielt nettsted 
(en) Province of Vercelli – kategori av bilder, video eller lyd på Commons 
(en) Province of Vercelli – galleri av bilder, video eller lyd på Commons